
R E F E R A T

Localitatea Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de alimentare cu apă şi canalizare existente nu acoperă toate zonele construite, situaţie întâlnită şi în zona Ronaţ Vest. Această deficienţă impune realizarea unei reţele de alimentare cu apă pe strada Războieni şi realizarea unei reţele de canalizare pe străzile : Pelinului, Tazlău şi Donici.
Menţionăm că în conformitate cu Protocolul de Colaborare nr.  SC2006-008653/08.05.2006 încheiat între Municipiul Timişoara şi cetăţenii domiciliaţi pe strada Războieni , Protocolul de Colaborare nr.  SC2006-017614/06.09.2006 încheiat între Municipiul Timişoara şi cetăţenii domiciliaţi pe strada Pelinului, Protocolul de Colaborare nr. SC2006-020037/10.10.2006 încheiat între Municipiul Timişoara şi cetăţenii domiciliaţi pe strada Tazlău şi Protocolul de Colaborare nr.  SC2006-020036/10.10.2006 încheiat între Municipiul Timişoara şi cetăţenii domiciliaţi pe strada Donici achiziţionarea tubulaturii necesare realizării reţelelor de alimentare cu apă şi canalizare se va face de către cetăţenii domiciliaţi  pe aceste străzi.

Valoarea totală a investiţiei ,,Extinderi reţele de apă - canal -  zona Ronaţ Vest ” este estimată la   1.118.751,5 lei (cu TVA), respectiv 338.643 Euro (1 EURO=3,5093 lei la data de 13.10 .2006).

Având în vedere faptul că finanţarea obiectivului ,,Extinderi reţele de apă - canal -  zona Ronaţ Vest” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 23/2006 întocmit de S.C.  PRO SAMAC CONSTRUCT  S.R.L.

